Hans Frode Asmyhr

Hans Frode Kielland Asmyhr (født 26. februar 1970) er en norsk lobbyist og tidligere politiker (FrP) fra Sørum.

Asmyhr har juridisk embedseksamen fra Universitetet i Oslo fra 1998. Han har også gått Forsvarets høgskole. Han arbeidet som politisk rådgiver og sekretariatsleder for FrPs stortingsgruppe 1998–2005. 

Han er medlem av Sørum kommunestyre 1995–2005, medlem av Akershus fylkesting 1995–2005 og leder i FrPs fylkestingsgruppe og medlem av fylkesutvalget 2003–2015. Han var formann i Akershus FrP 2001–2006.

Han var stortingsrepresentant for Akershus 2005–2013, og satt i Stortingets næringskomité 2005–2009 og Stortingets justiskomité 2009–2013. Han har vært medlem av sentralstyret i Europabevegelsen i Norge.

Etter tiden på Stortinget har Asmyhr vært direktør i samfunnsavdelingen i Burson-Marsteller, deretter partner i Panor Public Affairs. I 2017 tiltrådte han som Norges sjømatråds fiskeriutsending i Storbritannia.

Han har også drevet slektsgården Nordre Mo på Frogner i Sørum.

Asmyhr har sittet i riksrettsutvalget 2013–2019Innst. 31 S. - https://www.stortinget.no/no/Saker-og-publikasjoner/Vedtak/Vedtak/Sak/?p=58430 og i styret for Lovdata.Om Lovdata (Lovdata.no), sist besøkt 8. februar 2016.

 Referanser 

 Eksterne lenker 




Kategori:Stortingsrepresentanter fra FrP
Kategori:Stortingsrepresentanter for Akershus
Kategori:Stortingsrepresentanter 2009–2013
Kategori:Stortingsrepresentanter 2005–2009
Kategori:Lokalpolitikere i Sørum
Kategori:FrP-politikere i Akershus
Kategori:Personer fra Sørum kommune